CELEX: 32019Q0322(01)
Language: ro
Date: 2019-03-19 00:00:00
Title: Decizia Comitetului executiv de stabilire a normelor interne privind furnizarea de informații persoanelor vizate și restricționarea, de către FRA, a anumitor drepturi ale acestora în materie de protecție a datelor în contextul anchetelor administrative, procedurilor predisciplinare și disciplinare, precum și al procedurilor de suspendare

22.3.2019   
               
               
                  RO
               
               
                  Jurnalul Oficial al Uniunii Europene
               
               
                  C 108/4
               
            
         Decizia Comitetului executiv de stabilire a normelor interne privind furnizarea de informații persoanelor vizate și restricționarea, de către FRA, a anumitor drepturi ale acestora în materie de protecție a datelor în contextul anchetelor administrative, procedurilor predisciplinare și disciplinare, precum și al procedurilor de suspendare
         (2019/C 108/04)
         COMITETUL EXECUTIV AL AGENȚIEI PENTRU DREPTURI FUNDAMENTALE A UNIUNII EUROPENE,
         având în vedere:
         Regulamentul (CE) nr. 168/2007 din 15 februarie 2007 al Consiliului privind înființarea Agenției pentru Drepturi Fundamentale a Uniunii Europene (1) (FRA), în special articolul 13,
         Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (2),
         întrucât:
         
                     (1)
                  
                  
                     FRA desfășoară anchete administrative, proceduri predisciplinare și disciplinare și proceduri de suspendare în temeiul articolului 86 din Statutul funcționarilor Uniunii Europene și în conformitate cu anexa IX la acesta, precum și cu Decizia Comitetului executiv 2013/01 Procedurile disciplinare pot include anchete desfășurate de comisia de disciplină a FRA în temeiul articolului 17 din anexa IX la Statutul funcționarilor.
                  
               
                     (2)
                  
                  
                     În temeiul articolului 25 alineatul (8) din Regulamentul (UE) 2018/1725, normele interne privind furnizarea de informații persoanelor vizate și restricționarea, de către FRA, a anumitor drepturi ale acestora în materie de protecție a datelor în contextul anchetelor administrative, al procedurilor predisciplinare și disciplinare, precum și al procedurilor de suspendare trebuie să fie adoptate fără întârziere.
                  
               
                     (3)
                  
                  
                     Comisia Europeană a adoptat Decizia (UE) 2019/165 (3).
                  
               
                     (4)
                  
                  
                     FRA trebuie să respecte legislația aplicabilă privind protecția datelor.
                  
               
                     (5)
                  
                  
                     Autoritatea Europeană pentru Protecția Datelor a emis avizul său la 28 februarie 2019,
                  
               DECIDE:
         
            Articolul 1
            Decizia (UE) 2019/165 se aplică prin analogie Agenției pentru Drepturi Fundamentale a Uniunii Europene.
         
         
            Articolul 2
            Decizia (UE) 2019/165 se aplică mutatis mutandis Agenției pentru Drepturi Fundamentale a Uniunii Europene cu următoarele modificări:
            
                        1.
                     
                     
                        „Comisia” și „Comisia Europeană” se înlocuiesc cu „Agenția pentru Drepturi Fundamentale a Uniunii Europene (FRA)”.
                     
                  
                        2.
                     
                     
                        La considerentul 1 „Aceste sarcini…(«IDOC»)” nu se aplică.
                     
                  
                        3.
                     
                     
                        Decizia C(2004) 1588 a Comisiei de stabilire a dispozițiilor generale de punere în aplicare a dispozițiilor privind desfășurarea anchetelor administrative și a procedurilor disciplinare se înlocuiește cu „Decizia 2013/01 a Comitetului executiv privind desfășurarea anchetelor administrative și a procedurilor disciplinare”.
                     
                  
         
            Articolul 3
            Intrarea în vigoare
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.
         
         
            Adoptată la Viena, 19 martie 2019.
            
               
                  Pentru Agenția pentru Drepturi Fundamentale a Uniunii Europene
               
               Sirpa RAUTIO
               
                  Președintele Comitetului executiv
               
            
         
         
            (1)  JO L 53, 22.2.2007, p. 1.
         
            (2)  JO L 295, 21.11.2018, p. 39.
         
            (3)  Decizia (UE) 2019/165 din 1 februarie 2019 de stabilire a unor norme interne privind furnizarea de informații persoanelor vizate și privind restricționarea, de către Comisie, a anumitor drepturi ale acestora în materie de protecție a datelor în contextul anchetelor administrative, al procedurilor predisciplinare și disciplinare, precum și al procedurilor de suspendare (JO L 32, 4.2.2019, p. 9).